Alphonse Theis
Den Alphonse Theis, gebuer den 23. September 1930 zu Déifferdeng a gestuerwen de 17. November 1999 zu Alzeng, war e lëtzebuergesche Politiker (CSV).

Bei de Chamberwale vum 17. Juni 1984 ass hien an d'Chamber 'nogerëtscht' a gouf bei deene vun 1989 erëmgewielt an hie war bis zu sengem Doud Deputéierten an der Chamber.

1970 gouf hien an de Gemengerot vun Hesper gewielt an hie war vun 1976 bis zu sengem Doud Buergermeeschter vun der Gemeng Hesper. Him zu Éiere gouf de Stadion vun der Foussballequipp Swift Hesper Stade Alphonse Theis genannt.

Vun 1994 bis zu sengem Doud, war den Alphonse Theis Membre suppléant am Europarot.

Gebuer 1930
Lëtzebuergesch Deputéiert
Lëtzebuergesch Buergermeeschteren
Gestuerwen 1999
Buergermeeschtere vun Hesper